paragraph_text: Nakon smrti cara Honorije, Teodozije II. je oklijevao s proglašenjem ujakove smrti, te je u vrijeme interregnuma, Flavije Kastin proglasio Ivana tada primiceriusa, novim carem. Vojska Istočnog Rimskog Carstva pod vodstvom Magister militum Aspara pobijedila je Ivanovu vojsku, koji je uporno čekao pomoć Huna pod vodstvom Aecija. Nakon zarobljavanja je osuđen i smaknut, a na njegovo mjesto je postavljen Valentinijan III. kao car Zapadnog Rimskog Carstva.